Areṭṭal d awal id nerḍel ɣer tutlayin nniḍen nufa-d azal n 28 %, llan ireṭṭalen dayen kecmen deg tutlayt taqbaylit ama deg tesnalɣa ama deg temsislit [md :amjahed] (deg usekles wis sin) [leɣwabi] (asekles wis sin), llan ireṭṭalen ur-kcimen ara mliḥ deg teqbaylit, deg tesnalɣa ur bedlen ara, ma yella deg temsislit bedlen cwiṭ, [md : lbanka] ( deg usekles amenzu), [md : lwilaya] (deg usekles wis sin), llan diɣ ireṭṭalen ur kcimen ara akk deg teqbaylit, [md: janvier] ; Agrudem d aggay n wawalen sya wesya mi ara yaf uguren deg tuttayt, nufa-d seg-sen 13% [md : amerṣun] (deg usekles wis sin), [md : ad nseyyi] (deg usekles ukkuẓ); Arwas d awal id nettawi deg tutlayin niḍen , nettales-it –id akken yella srid ɣer teqbaylit, nufa-d 1% [md : axxamn yilmeẓyen ] (deg usekles wis kraḍ), [axxam n yidles] (asekles ukkuẓ); asexleḍ n tutlayin deg-s, yetti-d usexleḍ gar snat neɣ ugar n tutlayin ama d taεrabt ama tafransist [md : nekkini jesuis unentrepreneur wwiɣ-dune entreprisedebâtiment] (asekles wis sin).